Vello Veski

Vello Veski (5. veebruar 1912 Mäetaguse – 4. august 1977 Tallinn) oli eesti botaanik ja aiandusteadlane. 

Ta lõpetas Tartu Ülikooli 1946. aastal ning töötas seejärel TA Bioloogia Instituudis (1947–1949), TRÜ botaanikaaias (1949–1957), TA Eksperimentaalbioloogia Instituudis dekoratiivaianduse sektori juhatajana (1957–1961) ning Tallinna botaanikaaias maastikuarhitektuuri ja haljastamise sektori juhatajana (1961–1977). 

Ta tegeles rooside ja nende kasvatamise uurimisega. Ta on olnud Eesti peamisi roosiaretajaid. Tema aretatud on roosisordid 'Tibiroos', 'Tiiu', 'Koit'.

Teosed
1956 – Veski, Vello. Toapalmid. Tallinn: Eesti Aianduse ja Mesinduse Selts
1961 – Veski, Vello; Niine, Aleksander. Ilupuud ja -põõsad. Tallinn: Eesti Riiklik Kirjastus
1972 – Veski, Vello. Roosid. Tallinn: Valgus
1974 – Iluaianduslikke uurimusi. Vello Veski (koostaja). Tallinn: Valgus

Isiklikku
Tema abikaasa on Esta Veski ja tütar on Tiiu Kull.

Viited

Eesti botaanikud
Eesti aiandusteadlased
Pärnamäe kalmistule maetud
Sündinud 1912
Surnud 1977